Filozofio di la cienco

La filozofio (o teorio) di la cienco esas fako di filozofio qua studias la karaktero e generala premisi di ciencala savo e ciencal agado. Ol analizas la nocioni, teorii, metodi e problemi di la cienco e ciencala konkluzado ed explikado. Ultre la propra cienci, la filozofio di cienco studias anke aparta domeni ciencala. Exemple la filozofio di matematiko klarigas la karaktero di la matematikala tezi e l'existo di la matematikala enti (exemple, la nombri).

La filozofio di la sociala cienci studias la problemi di la sociala cienci. On povas subdividar la filozofio di la cienco en du faki:
 la generala filozofio di la cienco, qua studias la propra cienco; ol bifurkas sualatere a la savo-teorio di la cienco ed a la ontologio di la cienco;
la studio di la fundamenti di la aparta cienco-faki e di la fundamenti di la ciencala teorii.

De la faki di la filozofio, la filozofio di cienco apogas su precipue a konoco-teorio e logiko. La filozofio di cienco videsas ofte kom parto di konoco-teorio. La filozofio di cienco esas konektita proxime a studio di cienco e pro lo anke ad etiko di cienco, a sociologio di savo ed a historio dil idei.

Kategorio:Filozofio di cienco
Kategorio:Filozofio